ผ่าคลอดได้26วันถ้ามีเพศสัมพันแล้วใส่ถุงยางจะเป็นอะไรไหมสารล่อลื่ยในถุงยางอันตรายไหม
สวัสดีค่ะ หลังจากผ่าคลอด โดยปกติ ควรงดการมีเพศสัมพันธ์ประมาณ 4-6 สัปดาห์ เพื่อให้แน่ใจว่าน้ำคาวปลาหมดแล้ว จะได้ไม่เกิดมดลูกอักเสบติดเชื้อตามมาแต่หากน้ำคาวปลาหมดแล้ว และแผลผ่าตัดหายสนิทดีแล้ว ก็สามารภที่จะมีเพศสัมพันธ์ได้ แต่หากไม่ได้ให้นมลูก หรือให้ไม่สม่ำเสมอ ก็จะมีโอกาสตั้งครรภ์ได้ ดังนั้น ควรใช้ถุงยางอนามัยป้องกัน และเริ่มใช้วิธีคุมกำเนิดที่มีประสิทธิภาพต่อไป เช่น ยาเม็ดคุมกำเนิด ยาฉีดคุมกำเนิด ยาฝังคุมกำเนิด เป็นต้นสำหรับถุงยางอนามัย สารหล่อลื่นที่อยู่ในถุงยาง มักเป็นซิลิโคนออยล์ (silicone oil) ซึ่งไม่ได้มีอันตรายต่อร่างกาย ดังนั้น หากไม่ได้แพ้ซิลิโคนและยางที่เป็นส่วนประกอบของถุงยางอนามัย ก็สามารถใช้ได้โดยไม่ได้เป็นอันตรายค่ะ